Downloaded from YTS.MX
Official YIFY movies site: YTS.MX
2200 évvel ezelőtt az első császár, Csin Si Huang-ti
a történelemben először meghódította mind a hat kínai fejedelemséget,
és megalapította Kínát.
Ő emeltette az első nagy falat birodalmának védelmére,
és elrendelte, hogy a világ leglátványosabb síremlékét
építsék meg neki a túlvilági életére.
Ám halála után a Csin-dinasztia
zűrzavar és polgárháború közepette összeomlott,
és a legendás síremlék helye eltűnt a történelemből.
Emlékszem, akkoriban forró évszak volt.
SENHSZI TARTOMÁNY, KÍNA
Néhány földműves kútásás közben talált egy furcsa tárgyat,
és engem kértek fel, hogy menjek el Hszianba megnézni.
Hogy haladnak? Alaposan fésüljék át a terepet!
Amikor először megláttam, nagyon izgatott lettem.
Pedig ez csak a jéghegy csúcsa volt.
Egy óriási agyaghadsereg, amely lassan előkerül a sírból,
ahol több mint 2000 évig volt eltemetve.
Döbbenet, hogy a sírhely területe majd 60 négyzetkilométer,
és több ezer ilyen agyagkatona van benne.
A figurák száma 8000-re tehető, nincs két egyforma köztük,
és az ország első uralkodójának sírhelyén kerültek elő.
A világ nyolcadik csodájának tartották.
AZ AGYAGHADSEREG REJTÉLYEI
Emlékszem, mikor gyerekként először jártam az ásatás helyszínén,
és ott álltam a 8000 harcos előtt.
CSIN-TÖRTÉNÉSZ
Mindnek más volt az arca.
Ez már önmagában is bámulatos.
Nyolcezer harcost temettek el a Kínát megalapító ember mellett.
Ez bizonyára minden idők legfontosabb régészeti felfedezése.
De ami igazán csodálatos,
az az, hogy a 8000 katona valami sokkal fontosabbat őrzött.
Az első császár mauzóleumát.
Ez egy egyszemélyes sírkomplexum.
Hatvan négyzetkilométernyi, vagyis akkora, mint Manhattan.
Elképesztő belegondolni is, hogy mindez egyetlen embernek készült.
Az első Csin-uralkodót halála után
a sírhely közepén emelkedő hatalmas domb alatti sírba temették.
Ötven évvel ezelőtti váratlan felfedezése óta
a régészek számtalan leletet tártak fel itt.
De a síremlék óriási területe miatt távolról sem tárták még fel az egészet.
A császár mauzóleuma a Csin- főváros másolata volt...
két hatalmas fallal a halom körül,
és rengeteg épülettel a több tízmillió négyzetméteres területen.
Sok mindent rejt a föld.
Minden, amit találtunk, egyszerűen káprázatos,
és rendkívül élethű.
Ez a lelet bámulatosan egyedi.
Vannak agyagszolgák a császár szolgálatára.
Vannak terrakotta akrobaták a szórakoztatására.
Agyagszekerek, agyaglovak.
Mindez egy valóságos agyagvilággá áll össze,
amit a császárnak építettek, hogy örökké uralkodhasson.
De a dinasztia, amely egy ilyen rendkívüli alkotást tudott létrehozni,
hogy bukhatott el ilyen gyorsan?
A régészek számára az első árulkodó jel a fellelt kincsek állapota.
VEZETŐ RÉGÉSZ
Szerintem az emberek azt hiszik,
hogy ez a sok agyagkatona ott állt a föld alatt, mikor kiástuk őket.
De nem így volt.
A terrakotta harcosokat egytől egyig darabokra törték.
Egyik sem maradt épségben.
Janice a seregnyi szakember egyikeként régészekkel,
igazságügyi szakértőkkel
és restaurátorokkal együtt
vesz részt a világ egyik legnagyobb régészeti ásatásában.
Együtt próbálják kideríteni, pontosan mi is történhetett a katonákkal.
A kéz kilóg.
A fejnek itt kéne lennie.
De csak óvatosan ezen a részen!
Sok redő van a felületén...
ÁSATÁSVEZETŐ
így talán megmarad némi festék.
Valójában ez benne a lenyűgöző,
hiszen látjuk, hogy merőben eltérnek a vonásaik.
Ez jó.
Így minden arccal egy másik embert ismerünk meg a Csin-dinasztiából.
Mosolyog.
A restaurátorok darabról darabra rakják össze a császár seregét.
Egyik életnagyságú katonát a másik után.
Hét, nyolc, kilenc, tíz, tizenegy.
VEZETŐ RESTAURÁTOR
Ez itt 36 nagyobb darab.
Ha hozzávesszük a páncéldarabkákat és szögeket is,
akkor majdnem 400 darab jut egy katonára.
Az rengeteg.
Sokszor úgy érzem, afféle orvos vagyok,
aki elkíséri és ápolja őket, amíg újra életre nem kelnek.
A darabok tekintetében ez a katona csaknem hiánytalan.
Csak a lábtartója nincs meg.
Ha az is előkerül, elkezdhetjük helyreállítani.
A végső cél az, hogy talpra állítsuk,
és visszavigyük a sereghez.
Akár három évig is eltarthat újra összerakni egyetlen szobrot.
Tudjuk, hogy a katonákat ép állapotban temették el.
De az eltelt idő során mindent darabokra törték.
Ez az egyik legnagyobb rejtély, ami a Csin-dinasztia bukásának okára utal.
Vajon mi történt?
Az árkokban, ahova a katonákat temették,
a régészek úgy próbálják megfejteni a titkot,
hogy törvényszéki vizsgálatot végeznek minden egyes darabon.
Sok elmélet létezik.
Sírrablók, vandalizmus, természetes amortizáció.
De senki sem tudja biztosan.
Csak annyi biztos, hogy valami nagy dolog történt.
Mikor elmélyülünk a munkában, néha megszűnik a külvilág.
A szemünk a leleteket pásztázza,
próbálja megkülönböztetni azoktól, akiket korábban láttunk.
A talaj nedvesnek tűnik. Színes.
Ez vörös, égett föld.
- Égett föld? - Igen.
És faszén.
Megégett.
Csak amikor nagyon erős a tűz és nagyon sokáig ég,
akkor lesz vörös a föld.
A szobrok összeomlottak, azért törtek darabokra.
De ember okozta a pusztulásukat.
A terrakotta katonákat tűzben égették el.
Ki gyújthatta a tüzet?
Ez a nagy kérdés.
Ez nemcsak a világ egyik ókori csodája...
hanem bizonyos értelemben egy óriási tetthely.
A sír és a katonák megtalálásáig
szinte minden, amit a Csin-dinasztiáról tudtunk,
egyetlen történelmi feljegyzésből származik.
A Si-csi néven ismert, nagy becsben álló, 2000 éves szövegből.
A Si-csi Kína történelmének első jelentős írásos emléke.
Elsődleges szerzője Sze-ma Csien.
CSIN-KUTATÓ
Részletesen számol be az első császár életéről és haláláról.
Uralkodásának 26. évében
az első császár mindent egyesített az ég alatt.
A Si-csi az első császár, Csin-harcos történetét meséli el.
A császár meghódított hat fejedelemséget,
és történetében először egyesítette Kínát a teljes irányítása alatt.
CSIN
Tőle származik a Kína név.
KÍNA
De a feljegyzés szerint
a hatalmas dinasztia,
melynek 10 000 nemzedéket jósoltak,
csupán 15 éven átmaradt fent, majd elbukott.
A Si-csi egyik különlegessége a műfaja.
A történetírás és az eposz keveréke.
Egyes részeknél felmerül némi kétely, hogy valóban megtörténtek-e.
Nincs más lelet, ami alátámaszthatna egyes állításokat.
De a nagy kérdés az, hogy mennyi igaz belőle.
Ezért annyira izgalmas az ásatás.
Kétezer év után most először lehetőség nyílt kideríteni,
stimmelnek-e Sze-ma Csien állításai.
FELTÁRÁSVEZETŐ, KELETI KAPU
Mérjük meg a hosszát és a szélességét!
A lelőhely keleti oldalán
a régészek felfedezték egy hatalmas kapu alapjait,
amiről úgy vélik, egykor a mauzóleum főbejárata lehetett.
- Hosszúság? - Száz.
A szélessége 95.
- Kilencvenöt? - Igen.
És a lyuk?
Az 10,6.
Ez a legszélesebb kapu, amit valaha találtak Kínában.
Miután császárnak kiáltotta ki magát, folyamatosan bővítették a helyet.
Országos projekt lett.
Az egész birodalom egyetlenegy dologra koncentrált.
A MUNKÁSOK FALUJA EGY ÉVVEL A CSÁSZÁR HALÁLA ELŐTT
Az első császár sírjának építése 13 éves korában kezdődött.
Vigyázzatok!
Óvatosan!
Emeljétek!
Mire meghódította egész Kínát,
már ő rendelkezett a hatalmas erőforrások felett,
és megépíthette a Föld legnagyobb síremlékét.
A raktárban Janice annak bizonyítékait vizsgálja,
milyen brutálisan bántak azokkal, akiket a sírépítésre kényszerítettek.
Az anyagi maradványokból világosan látszik,
milyen nehéz sora volt azoknak az embereknek,
akik itt dolgoztak, hogy megépítsék ezt a mauzóleumot.
Látható, hogy ez viszonylag nagy.
Nem lábra való. Ez valójában valaki nyakán volt.
Mikor az első császár egyesítette a birodalmat,
több mint 700 000 fegyencet hoztak ide, hogy megépítsék a mauzóleumot a Li-hegyen.
Az első császár erőszakkal verbuválta az embereket.
Gyerünk! Mozgás!
Emberek egész tömegét ítélte el...
Gyorsan!
Mozgás! Gyerünk!
...és vitette kényszermunkára az építkezéseire.
A Csin-törvénykönyv nagyon részletes, és rendkívül szigorú.
Aki kapcsolatba kerül egy bűnözővel, azt is elítélik.
Aki óriási szerencsétlenségére így járt,
arra elképesztően kegyetlen élet várt.
Sok ilyen vasbéklyó található a mauzóleum-komplexumban.
A Si-csiben Sze-ma Csien beszél arról, hogy rengeteg elítéltet hurcoltak ide,
ahogy más jogállású embereket és mestereket is.
De főleg ezeknél látható, hogy sok elítéltről volt szó,
és rengetegen szenvedtek.
Mit bámulsz? Mozgás!
Jól megkötötted?
A közeli városokban levő műhelyeket
egy hatalmas terrakotta-gyártósorrá alakították,
és a birodalom minden tájáról hoztak ide mestereket.
A szemöldök lehet kicsit feljebb. A szem a legfontosabb.
Ez az első eset, amikor mind a hét kínai fejedelemségből érkeztek mesterek,
hogy egyetlen projekten dolgozzanak.
Ennek eredményeképpen olyasmit hoztak létre,
amit emberi szem még sosem látott.
Ügyelj a száj feletti részre!
Az, hogy egy civilizáció ennyire aprólékosan kidolgozott,
és ilyen nagyságrendű dolgot hozott létre 2200 évvel ezelőtt,
rendkívüli fejlettségről tesz tanúságot.
Már 25 éve dolgozom restaurátorként.
Igazi ritkaság, ha egy katona ilyen szépen megőrzi a színét.
Ez az a katonafej, amit nemrég ástunk ki.
Egy magas rangú katonatiszté.
Amikor a katonák elkészültek, mindegyik színes volt,
de mivel több mint 2000 évig álltak a föld alatt,
illetve a talaj mozgása miatt,
a felületükön levő festék általában lemállik, mikor kiássuk őket.
Ezt a darabot azonban legalulra temették,
így épségben megmaradt.
Mikor a szemükbe nézek, és látom az arckifejezésüket,
olyanok, mintha élnének.
Ők Csin népének reinkarnációi, és a Csin-hadsereg megtestesítői.
Szerintem ezek az élethű arcok
valódi embereket ábrázoltak
az egész akkori Kína területéről,
és ez valószínűleg magának a császárnak az ötlete volt.
Mert ez hihetetlenül hatásos, plasztikus ábrázolása
annak a bámulatos tettnek, amit véghez vitt.
Fantasztikus szimbóluma a különféle etnikumok egyesítésének.
Az első egységes birodalomnak.
Ha nincs az első császárunk,
lehetséges, hogy Kínán továbbra is fejedelemségek osztoztak volna,
és ma is megosztott lenne, hasonlóan a jelenkori Európához.
Ezért az agyagkatonák véleményem szerint komoly jelentőséggel bírnak
ha világtörténeti kontextusba helyezzük őket,
mert megmutatják, hogyan lett Kína más, sőt egyedi.
A császár költségeket nem kímélve,
akadályt nem ismerve készült a túlvilági életre.
Viszont a földi utódlás kérdését teljes mértékben elhanyagolta,
nem volt hajlandó örököst kijelölni birodalma élére.
Az, hogy túl sok hatalom összpontosult egy ember kezében,
veszélybe sodorta mindazt, amit felépített, az egész Csin-világot.
A Si-csi elmeséli,
hogy az első császár egyszer megbetegedett a birodalom keleti vidékén.
A hetedik hónapban az első császár elérte Santungot,
ám senki sem mert előhozakodni a halál kérdésével.
A Si-csiben feljegyzett történet szerint
a császár kíséretében, végzetes utolsó utazásán
ott volt három ember,
akik kulcsszerepet játszottak a Csin-dinasztia jövőjében.
Li Szi volt a császár jobbkeze, a főminiszter.
CSIN FŐMINISZTERE
A birodalomban nem történt olyan, amiről ne tudott volna.
Gyorsan!
Csao Kao kegyvesztett családból származott,
de a császár legközelebbi szolgálójává küzdötte fel magát.
FŐEUNUCH
Hé, te!
Keresd meg Si Lit!
Hé, te!
Hívd ide Hu Hait!
Rendkívüli fontossággal bírt, hogy Csao Kao volt a császári pecsét őre,
amivel az uralkodó összes parancsát el kellett látni.
És végül ott volt a császár legfiatalabb fia, Hu Hai herceg.
A legfiatalabb fiúként
Hu Hai eléggé hátul állhatott a trónöröklési sorban.
De a fiai közül csak ő kísérte el a császárt a körútra.
A CSÁSZÁR LEGKISEBB FIA
Mester!
A császár halott.
Csak ezt a levelet hagyta hátra legidősebb fiának,
és őt nevezte meg utódjaként.
Ha ezt a levelet átadják neki,
ő foglalja el a birodalom trónját.
És felséged semmit sem kap.
Tehát mit történjék vele?
Egyértelmű!
Ha apánk végrendelkezett, akkor hű alattvalóként mi tehetnénk?
Ha a főminiszter megsemmisíti a levelet,
támogathatná felséged jogos trónigényét.
Szó sem lehet róla!
Aki most eldöntheti, hogy ki vegye át a birodalom irányítását,
az felséged, a főminiszter és én.
Hogy tanácskozhatnék a főminiszterrel egy ilyen kérdésben?
Hadd tanácskozzam vele én az ön nevében!
Miután meggyőzte a herceget,
Csao Kao a főminisztert is rábeszélte, hogy vegyen részt az összeesküvésben.
Ők hárman megsemmisítették a császár levelét,
mely Hu Hai legidősebb fivérét nevezte meg örökösként,
és egy hamis levéllel helyettesítették,
miszerint a törvényes trónörökös magára haragította apját,
és egyetlen módon teheti jóvá, ha azonnal öngyilkosságot követ el.
Megtétetett.
Immár a sors kezében vagyunk.
Hozzátok!
Ahhoz, hogy tervük sikerrel járjon,
az összeesküvőknek el kellett titkolniuk a császár halálát,
és kivárni, hogy levelük célba érjen.
Állj!
Gyorsan! Igyekezzetek!
Így a föld leghatalmasabb emberének a holttestét
lepelbe takarva a hintójába tették,
és azt hordozták körbe a rekkenő kínai nyári hőségben,
míg a trón jogos várományosát kijátszották a cselszövők.
Induljatok!
Ahogy telt az idő, a halott császár egyre nagyobb teher lett.
Az összeesküvők drasztikus lépéshez folyamodtak.
A császár hintója bűzleni kezdett a nagy melegben.
Hogy elfedjék a hullaszagot, halakat pakoltak a holttest köré.
Nem volt sok esélye, mégis bevált a tervük.
A törvényes trónörökös öngyilkos lett,
így a cselszövők szabadon visszatérhettek a fővárosba,
hogy bejelentsék a császár halálát,
és átadtak egy másik hamis levelet, melyben Hu Hai szerepelt az utódjaként.
Hu Hait beiktatták, mint a birodalom második császárát.
De az összeesküvők féltek, hogy a birodalom nem hódol be nekik.
A feljegyzések szerint mikor bejelentették a császár halálát,
mindhárman jelen voltak az eseményen.
A kilencedik hónapban az első császárt eltemették a Li-hegyen.
A Négy Tenger vidékéről mindenki lerótta tiszteletét.
A császár temetése lett volna a dicső befejezése a hatalmas síremléknek,
melynek egész felnőtt életét szentelte.
De az összeesküvés más megvilágításba helyezte az eseményt.
Az élen a második császár, Hu Hai,
a trónbitorló...
mögötte a két cselszövő, aki a segítségére volt.
Hu Hai bátyjai biztosan tudták, hogy összeesküvés történt.
Az, hogy hirtelen eléjük került a sorban, nem holmi személyes sérelem volt.
Ezért valós veszélyt jelentettek a trónra.
Olyan veszélyt, amit ki kellett iktatni.
A temetés utáni borzalmas vérfürdő bizonyítékait
megtalálták a lelőhelyen.
A mauzóleum belvárosának északkeleti sarkában
úgy 100 kisebb sír található.
Tízet már feltártunk.
Az egyik sírt tönkretették.
De a másik kilencben emberi csontokat találtunk.
Úgy összekeveredtek,
hogy nem tudtuk megkülönböztetni egymástól a maradványokat.
Úgy tűnt, feldarabolták őket.
Gyöngyöket is találtunk a földben.
Ez nagyon meglepett minket.
Néhány gyöngyön aranyozás látható.
Az arany exkluzív luxusékszer volt, az átlagemberek számára elérhetetlen.
A felfedezés alapján
úgy véljük, hogy az első császár ágyasaié lehettek.
Az új rezsim haragja először
a császár háreméhez tartozó fiatal nőkre sújtott le.
A feljegyzésekből nem egészen világos, miért váltak célponttá.
De az összeesküvés ismeretében
van egy lehetséges logikus magyarázat.
Lehet, hogy néhány ágyas
ott volt az első császár kíséretében, mikor meghalt...
és szemtanúi lehettek
az uralkodó halálát övező furcsa történéseknek.
Hu Hai azt gondolhatta, hogy ezek az ágyasok túl sokat tudtak.
Sok a végtagcsont.
TÖRVÉNYSZÉKI ANTROPOLÓGUS
Ezek a nők többnyire karcsúak.
És nem túl magasak.
A császár 150 és 160 cm közötti magasságú nőket választott ki.
A testsúlyuknak is bizonyos határon belül kellett lennie.
A Si-csi szerint ezeket a nőket halálra ítélték.
De azt nem említi, hogyan haltak meg.
Az első császár temetése közben a második császár kiadott egy parancsot.
A nők közül, akik az előző uralkodó ágyasai voltak,
nem lett volna helyénvaló máshova küldeni azokat, akiknek nem volt fia.
Ezért elrendelte, hogy mind kísérjék el a halott császárt,
ezzel a halálba küldve őket.
Ez a lyuk darabolásból eredő sérülés? Vagy valami más lehet?
Nem annak tűnik. Szabálytalanok a kontúrok.
Feltehetően megölték, aztán feldarabolták őket.
Vagy az is lehet, hogy élve kaszabolták őket halomra.
A bronz- vagy vasfegyverek tiszta, éles vágást hagytak volna.
Ez a sérülés minden bizonnyal a halál beállta után keletkezett.
Semmi köze a nő halálához.
Ha a haláluk után darabolták volna fel őket,
akkor az ízületeknél választják el a testrészeket, ahol könnyebb átvágni,
főleg, ha hozzáértő csinálja.
- Tehát feldarabolták őket. - Igen, így van.
De a halálukkor a testük egyben volt.
Még mindig nem tudjuk, hogyan haltak meg az ágyasok,
de annyi bizonyos, hogy nem természetes halállal.
Bárhogy is történt... különös kegyetlenséggel végeztek velük.
Az ágyasok brutális lemészárlása csak a kezdet volt.
A cselszövők következő lépésének rémes bizonyítékait
Jüan Csungji fedezte fel a lelőhely egy távoli, félreeső sarkában.
Az ásatás során
számtalan sírgödröt találtunk.
Úgy tűnik, a bennük lévő embereket meggyilkolták
és megcsonkították,
méghozzá fiatalon.
Sangcsiao faluban
tizenhét kisebb sírt találtunk,
közülük nyolcat tártunk fel.
Véleményem szerint a legfiatalabb csak 18 éves volt,
a legidősebb pedig 30.
De ki ölte meg őket?
Nem tudjuk.
A holttesteket a sírban talált személyes pecsétek alapján azonosították.
Ezeket hagyományosan együtt temették el a magas rangú személyek maradványaival.
Úgy véljük, ezek az első császár fiainak és lányainak sírjai voltak.
CSIANG-LU HERCEG PALOTÁJA
Közvetlenül a temetés után
az összeesküvők figyelme Hu Hai lehetséges riválisai felé fordult.
Csiang-Lu herceg! A testvéreivel együtt letartóztatom!
Milyen váddal?
Felségárulás?
Ez felháborító!
Vigyen az öcsémhez!
Őfelsége parancsa világos és egyértelmű.
„Szálakat elvarrni!”
Az igazi borzalom csak ekkor kezdődött.
A törvény sokkal szigorúbb, a büntetés kegyetlen lett.
Halomba gyűltek a holttestek a piactéren.
Látnom kell őfelségét!
KAO HERCEG PALOTÁJA
Felség!
Mi hírt hoztál?
Apja összes miniszterét eltávolították.
Nem húzzák az időt.
A legrosszabb még hátravan.
Tegnap a hszienjangi piactéren
felséged 12 fivérét kivégezték.
Nővéreit pedig...
lekaszabolták.
Menekülnie kell, felség! Fogja a családját, és induljon máris!
Felség!
Kao herceg és a királyi család számára az volt a legnagyobb gond,
hogy nem volt hova elmenekülniük.
Nem követtem el bűnt.
Azoknak, akiket a nyilvános kivégzéstől megkíméltek, csak egy kiút maradt.
Nem követtem el bűnt!
Mire véget ért Hu Hai uralkodásának első éve,
a feljegyzések szerint a legtöbb testvére halott volt.
Tehát az egyik legjelentősebb lelet lehet a kulcs ahhoz,
hogy bizonyítsuk, mindez nemcsak legenda, hanem tény.
A lelőhelytől nyugatra, a császár sírhalmának közelében
nagyszabású ásatás zajlik.
Hatalmas sírok egész sorára bukkantak.
Még sosem kísérelték meg feltárni őket.
Többnyire tilos volt.
De az esővíz okozta károk veszélye miatt kivételes döntés született.
Az egyik sírt feltárhatták.
A lehetőség, hogy feltárjuk ezt a sírt, teljességgel példa nélküli.
Tehát ez az egyetlen lehetőség.
AZ ÁSATÁS VEZETŐJE
Akárhányszor megyek le, mindig ámulatba ejt.
Annyira precízen építették meg a sírt.
Annyira mély, annyira nagy léptékű!
A legtöbb ősi sírt kirabolták,
így nem fűztünk sok reményt a sírkamrákhoz.
De meglepetésünkre ez érintetlen maradt.
Mind elámultunk.
A koporsó teljesen elkorhadt, de a sír lakója még benne van.
És rengeteg fegyver is előkerült: páncélok, számszeríjak és kardok.
Azért annyira érdekes ez a sír,
mert a Csin-dinasztia egyik valóságos katonájáé.
Noha már több ezer agyagkatonát találtunk,
arra nem volt lehetőségünk, hogy egy igazi Csin-harcost is kiássunk.
És ez elég közel van az első császár sírhalmához.
Tehát ki lehetett?
Bárki is ez a személy,
igen fontos volt, és a császár belső köréhez tartozott.
Ha kiderítjük a kilétét,
az kulcsfontosságú lehet a császár halálát követő események értelmezésében.
Janice-t felkérték,
hogy vizsgálja meg a koporsónál talált rendkívüli tárgyakat,
hátha többet is elárulnak az itt eltemetett személy kilétéről.
Ez egy jáde korong. A külső szélén körvonal és szegély.
Apró mintával.
- A gyűrűn. - Igen. Középen.
Ez egy geometrikus minta.
Ez a jáde darab egy kardhüvely dísze.
Az egyes sírban talált temetkezési anyagok egészen lenyűgözőek.
A tárgyak között van néhány egészen egyedülálló,
például egy arany teve és egy táncoló figura.
Ezek alapján meg tudjuk ítélni,
hogy a sír lakójának királyi státusza lehetett.
Elég cizellált a díszítése.
Ezek meglehetősen egzotikus tárgyak,
hozzájuk hasonlókat eddig nem találtunk a mauzóleumban.
A kérdés az, hogy meg tudjuk-e határozni a korukat.
Vedd ki, nézzük meg!
Ez a hadakozó fejedelemségek korának végéről való.
Igen.
Nem a Han-dinasztia idején készült.
Biztosan korábbról származik.
A talált érméket pan liangnak hívjuk.
Méretük, és a rajtuk levő írás alapján
minden bizonnyal a késő Csin-korszakban verték őket.
Egyértelműen bizonyítják,
hogy a sír tulajdonosa a Csin-társadalom leggazdagabbjai közé tartozott,
és a temetésének dátuma a Csin-dinasztia végére tehető.
Hány darab került elő?
- Úgy öt-hatezer. - Öt-hatezer darab?
Nem sűrűn kerül elő ennyi érme egy sírból.
Valóságos vagyon.
Vizsgáljuk meg ezt a számszeríjat!
Kisebb, mint amit az agyaghadsereg gödrében találtak.
Ez az elsütőszerkezet
akkoriban ritkaságnak számított.
Az ilyen típusú íjpuskák a késői Csin-korban terjedtek el.
Ez pontosan behatárolja a sír keletkezésének idejét.
Feltehetőleg a császár halála után,
és a Csin-dinasztia bukása között épülhetett.
Három-négy éven belül.
A kérdés az, kit temethettek az első Csin-császár mellé
ebben az időszakban?
És miért?
A időszak behatárolása leszűkítette azon jelöltek körét,
akik a sírban fekhetnek.
Ha a rejtélyes harcost
a császár halála és a Csinek bukása közötti időben temették el,
mindössze néhány jelölt jöhet szóba.
Az első császár halála után a gyermekei tragikus sorsra jutottak.
Így erős meggyőződésem,
hogy a síremlék egy magas rangú főúr vagy egy hadvezér testét rejti.
Ha előkerülne a sírból a katona személyi pecsétje,
az minden kétséget kizáróan bizonyíthatná a kilétét.
Ám a koporsó állapotát elnézve ez évekig is eltarthat.
Eleinte az eredeti helyén akartuk megvizsgálni a koporsót.
Óvatosan ezen a pallón!
Errefelé nagy a hőmérséklet-különbség a téli és a nyári időszak között.
Az aranyból, jádéből és más nemesfémekből készült tárgyakat
nem kezdheti ki az időjárás, ezért gyorsan kell cselekedni.
Ha a helyszínen tisztítjuk meg őket,
a nagy hőmérséklet-változás és a páratartalom
komoly kárt tehet a feltárt leletekben.
Ezért be kell gyűjtenünk őket,
hogy szobahőmérsékleten végezhessük el a vizsgálatot.
Nézzék az oszlopon lévő tárgyakat!
Le kellene fednünk valamivel.
Azt tervezik, hogy becsomagolják a koporsót
az azt körülvevő több tonna földdel együtt.
Majd kiemelik, és egy darabban szállítják a laboratóriumba.
Elképesztő súlya miatt a koporsó kifejtése meglehetősen kockázatos.
Ezelőtt még sosem próbálkoztak hasonló eljárással.
Egyesével kellene beilleszteni az acéllemezeket.
Innen is dolgozhatunk, de a túloldalról is.
Mindkettő megoldható.
Síneket fogunk lefektetni a lejáróig.
Utána pedig egy 100 tonna kapacitású daruval felhúzzuk.
Azonban nehézséget jelent, hogy elég egyenetlen, göröngyös a talaj.
Régészeti szempontból óriási kihívással állunk szemben,
de biztos vagyok a sikerben.
A császár halomsírja közelében Fu Csien csapata azt próbálja kideríteni,
mi történhetett az egykor itt álló épületekkel.
Itt egy torony állhatott.
Az foglalkoztat leginkább,
miért omlott le.
Ha az agyagkatonákat ért pusztítás idáig terjedt,
akkor aligha csak sírrablásról lehet szó.
Egészen más magyarázata lehet az eseményeknek.
Találtunk pár csempedarabot.
Az egyiken írásjelek láthatók.
Ez mintha a „suj” lenne.
„Cu Suj”.
Cu Suj építőmester lehetett a Csin-dinasztia idején.
A toronyhoz tartozhatott.
Az agyaghadsereg első és második gödrében emberi pusztítás nyomait látni.
De nincs rá közvetlen bizonyíték, hogy mindez egy időben történt.
Az katonák gödrében keletkezett tüzet ókori sírrablók is okozhatták.
De ha a sír közvetlen környezetét is felégették,
az szándékos rombolás bizonyítéka lehet.
Az első császár halálakor a fegyencek még javában dolgoztak,
és építették a hatalmas sírdombot.
Szinte pontosan egy évvel a császár halála után
óriási felkelés tört ki a birodalom keleti végében,
ami jelentős hatással bírt a mauzóleum körüli építkezésekre.
Mire valaki végre vette a bátorságot, hogy jelezze a császárnak,
a baj kezelhetetlenné vált.
Felállni!
A beszámolók szerint egy 300 000 felkelőből álló sereg
egyenesen a főváros felé tartott.
Vezényeljétek oda a szomszéd járásokban állomásozó katonákat, és végezzetek velük!
Felség!
A felkelők a közelben járnak, és rengetegen vannak.
Nincs idő egyesíteni a szomszéd járások haderejét.
Azt mondod, semmit sem tehetünk?
Megnémultál?
Felség! Rengeteg rab dolgozik az építkezésen.
Ha javasolhatom, felséged verbuváljon belőlük hadsereget,
és őket küldje harcba!
Akkor ne késlekedj!
És ne merj megzavarni, amíg el nem intézted!
Ő császári felsége parancsára
minden 15 évnél idősebb férfinak fegyvert kell ragadnia!
Miért harcoljunk? Mi közünk ehhez a háborúhoz?
- Csendet! - Várj!
A császár kegyelemben részesít minden harcoló rabot.
Hu haj képzetlen rabokból álló serege
nyomokban sem hasonlított arra a rettegett hadseregre,
mellyel apja meghódította Kínát.
Lássuk, van-e rajta felirat!
Janice az agyaghadsereg gödrében talált valódi fegyvereket tanulmányozza.
A sírkomplexumból előkerült tárgyak
izgalmas történeteket rejtenek.
Itt van, ezen a részen.
Világosan olvasható.
Az agyagkatonákat számtalan bronzfegyverrel szerelték fel.
A gyalogságot lándzsával és alabárddal,
az íjászokat számszeríjjal.
A különféle fegyverekből és azok összeállításából megállapítható,
hogy elég rugalmas harcmodort alkalmaztak.
Az íjászok vagy számszeríjasok
a katonai alakzat élén haladtak.
És nyílzáport zúdítottak az ellenségre, amikor azok lőtávolba kerültek.
Az íjászok ezek után a háttérbe vonultak,
és a gyalogság rohamozta meg az ellenséges sereget.
Ez volt a Csin-dinasztia korának uralkodó harcmodora.
- Készülj! - Harcra fel!
Oltsátok el a tüzet! Egy-kettő!
Mozgás!
A lovasságunk szétzilálja a soraikat.
Aztán menekülés közben miszlikbe aprítjuk őket.
Támadás!
Egy ásókkal felszerelt rabsereget
szempillantás alatt lemészároltak volna.
Tartsátok a sort!
De a Csinekért harcoltak,
ezért az ókori világ legkiválóbb fegyverzetével látták el őket,
parancsnokaik pedig nem ismerték a vereséget.
Tartsátok a sort!
Most!
A Csin-fegyverzet és a stratégia eldöntötte a csatát.
Az esélytelennek tűnő rabsereg győzedelmeskedett.
Sikerült visszaverni a lázadókat.
Vezéreiket elfogták.
Ám a felkelések árja nem csitult,
ezért a sír építését felfüggesztették.
A fegyencek távozása után
a feljegyzések nem említik többé a császár sírkomplexumát.
Senki sem tudja, mi történt ezután.
A hatalmas domb, mely a császárt hívatott megvédeni,
úgy tűnik, elvégezte a feladatát.
Semmi jele annak, hogy valaha is feltörték.
Ám a császár mauzóleumának többi része
más sorsra jutott.
A szándékos pusztítás jeleit egy restaurátor-műhelyben vizsgálják.
Egy másik Csin-kori remekmű,
egy életnagyságúnál nagyobb akrobataszobor darabjait próbálják összerakni.
Pusztítás nyomait viseli magán.
VEZETŐ RESTAURÁTOR
Ez rendkívül érdekes.
A szobrot feldarabolták és összetörték.
Amikor feltártuk a gödröt, komoly rongálás nyomait találtuk.
Az akrobataszobrot rejtő gödörben
vörös föld nyomaira bukkantak.
A szobrot elpusztító tűz olyan hőfokon égett,
hogy egy gödör alján lévő bronzüstöt
lapos lemezzé olvasztott.
Ásatásaink során számos gödörre úgy találtunk rá,
hogy követtük az égett, vöröst talajt,
így akadtunk rá a Bronzmadarak,
és az Akrobata gödrére.
Ha számba vesszük az összeégett területeket,
és egy összefüggő területként kezeljük,
akkor ez nem lehetett néhány tucat ember műve.
Ekkora pusztításhoz több száz, vagy akár több ezer emberre volt szükség.
De kik lehettek azok?
Csiang Vengsziao engedélyt kapott, hogy kiemelje a koporsót
a Harcosok gödréből.
Ott van, professzor úr!
De a művelet olyan kockázatos,
hogy a csapat előbb mintát vesz a feltárt csontok némelyikéből.
Alig lehet mozogni ebben a ruhában.
Óvatosan!
A mintákból a harcosok korát is meg tudják állapítani.
Itt van ez, nézze csak!
Ez jó lesz.
A koponya egy darabja.
A koponya nem lett meg teljes egészében.
Csupán kis része maradt meg.
Végtagcsontokat is találtunk, elég rossz állapotban.
Ez a combcsont felső része.
Ez pedig egy csípőcsont.
És ott a sípcsont.
Itt a feje, a teste meg amott.
- A feje dél felé néz. - Úgy van.
A lába pedig észak felé mutat.
Nézze a combcsont felszínét!
Meglehetősen vastag.
Valószínűleg férfié.
Ebből is vegyünk mintát!
Eltettünk egy szilánkot a combcsontból.
Arra próbálunk rájönni, hogy a sír az első császár rokonáé volt-e,
vagy magas rangú államférfié, akihez nem fűzi vérségi kötelék.
Ha a rejtélyes harcos előkelő kormányhivatalnok volt,
akkor elképzelhető, hogy az egyik cselszövőt találtuk meg.
Két éven át tartó vérontás után Hu Haj hatalma meginogni látszott.
Mindeközben az összeesküvők egymás ellen fordultak.
Az első áldozat a főminiszter volt.
A császár halálra ítélte, miután Csao Kao elárulta őt.
Az „öt büntetést” szabták ki Li-Szére.
Arra ítélték, hogy derékban vágattassék ketté.
Miután a főminiszter már nem jelentett veszélyt,
Csao Kao magát a császárt vette célba.
Felség!
Közölnöm kell méltóságoddal, hogy uralkodása ezzel véget ért.
Mondd meg Csao Kaónak:
ha nem lehetek császár,
hadd legyek az egyik állam királya, és nem állok az útjába.
Csao Kao rövidesen kinevezi az új császárt.
Királyra nem lesz szükségünk.
Akkor hadd legyek főnemes!
Az álmodozások korának jó ideje leáldozott.
Akkor semmit se kérek!
Csak a közrendűek szürke életét.
Megkaptam a parancsot.
Felséged nagyon jól tudja, hogy nem maradhatnak elvarratlan szálak.
Ha a feljegyzés helytálló,
egész biztosan nem Hu Haj császár fekszik a rejtélyes sírban.
Őt mindenféle felhajtás nélkül temették el egy közönséges sírban.
Azonban Csao Kao ármánykodása végül a saját vesztét okozta.
Egy bábot kívánt ültetni Hu Haj megüresedett trónjára.
De az új császárnak más tervei voltak.
Én tettelek császárrá!
Hogy mersz megvárakoztatni?
Ki vagy te, hogy ellenszegülsz a parancsomnak?
Mondd!
Csao Kao!
Így első dolga volt...
Kinek képzeled magad?
...megszabadulni Csao Kaótól.
A források nem említik, hová temették.
Az előzetes vizsgálatok alapján az illető férfi lehetett.
De DNS-analízisnek is alávetjük, hogy többet tudjunk meg róla.
Veszünk pár aprócska csontszilánkot,
és beküldjük elemzésre.
Találtunk egy fogat is.
Méghozzá egy előzápfogat.
Egy kifejlett foggal állunk szemben, amelynek sértetlen a zománca.
Ez arra enged következtetni,
hogy élete során elengedő tápanyaghoz jutott.
A dentin még nem kopott le,
ezért az illető fiatal lehetett.
Az elhunyt személy kora 18 és 22 év közé tehető.
Tehát valóban egy fiatalemberről van szó.
Megállapítást nyert, hogy a harcos fiatalon halt meg,
így nem tartozhatott az idősebb korú összeesküvők közé.
Korából adódóan valószínűbb, hogy az egyik herceg lehetett.
A Si-csi részletesen beszámol egy bizonyos hercegről,
ami új megvilágításba helyez mindent, amit a harcos sírjában találtak.
Az összeesküvés hajnalán,
amikor Hu Haj sorra küldte halálba testvéreit,
az egyikük, Kao herceg merész döntésre szánta el magát.
Menekülnie kell, felség!
Fogja a családját, és induljon!
Kao herceg menekült volna,
de attól való félelmében, hogy családját kivégzik,
inkább levelet vitt a második császárnak.
Követnem kellett volna a császárt a halálba.
Mégsem tettem.
Mind fiaként,
mind alattvalójaként elárultam.
Ezért örökké a szégyen bélyegét viselném a homlokom.
Hadd osztozzam az első császár sorsában!
Az az egyetlen kérésem,
hadd nyugodjak a Li-hegy lábánál fekvő mauzóleumban.
Remélem, a császár megszán,
és teljesíti a kérésem.
Továbbítom kérésedet
ő császári felségének.
És igyekszem közbenjárni, hogy mielőbb foglalkozzon vele.
Kao herceg felajánlotta, hogy öngyilkos lesz,
megakadályozva ezzel, hogy a családja testvérei sorsára jusson.
Úgy vélem, Kao herceg rendkívül hősiesen és bátran viselkedett.
Valószínűleg ez volt az oka,
hogy Sze-ma Csien különleges figyelmet szentelt neki a Szi-csiben.
Sze-ma Csien megemlíti,
hogy Hu Haj magán kívül volt az örömtől, amikor elolvasta Kao herceg levelét.
Nemcsak teljesítette a herceg kérését,
de meg is ajándékozta 100 000 bronz pénzérmével,
amit mellé temettetett.
Ha Si-csi nem téved,
Kao herceg feltételezhetően a mauzóleum területén nyugszik.
Azonban mindezidáig nem azonosították a sírját.
Ha bebizonyosodik, hogy a rejtélyes harcos Kao herceg,
az óriási felfedezés lenne.
A sírban fekvő test fiatal kora alapján
elképzelhető, hogy Kao herceget találtuk meg.
De ez még nem elég bizonyíték.
Ezért fontos, hogy épségben átszállítsuk a koporsót, és kiderítsük.
Rendben, jöhet! Szabad az út, jöhet!
Egy órán belül mindenképpen végeznünk kell.
Húzd!
Állj, ne húzd tovább!
Beragadt a kerék.
Elgörbült a sín, de megoldjuk.
Mehet!
Esik az eső?
Esik!
Takarjuk le fóliával!
Ne húzd tovább! Állj!
Hogy mit érzek most? Rendkívül elégedett vagyok.
Ez elképesztő teljesítmény volt.
Remélem, találunk benne pecsétet, vagy valami hasonló tárgyat,
ami minden kétséget kizáróan bizonyítja a sírban fekvő test személyazonosságát.
Nagy reményeket fűzünk hozzá.
Végeztünk.
Számtalan történet kering már több mint 2000 éve.
De most ezek a leletek
igazolhatják, hogy a szereplők valós személyek voltak.
Mint Csao Kao vagy Hu Haj.
Valóságos emberek voltak, nem csak egy mese szereplői.
Mindannyian történelmi alakok.
Ötven évvel az első agyagkatona felfedezése után
sikerült egyértelműen bizonyítani, hogy a síremléket módszeresen lerombolták.
Vörös a talaj.
Szerintem az épületet kevéssel az elkészülte után égették porig.
A Csin-mauzóleum egész területén tűz nyomait látjuk.
A keletkezésük ideje ismeretlen.
De azt bizton állíthatjuk, hogy a katonák már azelőtt megsérültek,
hogy a fa elkorhadt volna.
Ez itt faszén.
A keleti kapu feltárásakor ugyanezt tapasztaltuk.
Megégett.
Ahogy mondja.
Ezek az épületek is tűzvész nyomait mutatják.
Úgy tűnik, mindez a pusztítás egy időben, a Csin-dinasztia korának végén történt.
A Csin-dinasztia erőszakos véget ért
a lázadók fővezére keze által,
aki hadai élén bevonult a fővárosba, és lefejeztette Hu Haj utódját.
A lázadó sereg feldúlta a fővárost.
A tűz három hónapon át tombolt.
Nincs arról írásos emlék,
hogy lázadók rombolták volna le az első császár sírhelyét.
De mivel a fővároshoz közel feküdt, elsőrangú célpontnak számított.
Úgy vélem, a fosztogatás, a pusztítás és a mauzóleum felégetése
a lázadó seregek számlájára írható.
Volt hozzá kapacitásuk, lehetőségük és idejük.
Némelyikük korábbi elítéltként az építkezésen dolgozhatott.
És emlékeztek rá, hogy mit hová temettek el.
Hé! Idelent van az összes!
Ez nem lehetett más, mint bosszú.
Amikor az ég alatt minden elrendeztetett,
a Csin-ház elbukott,
mert uralkodásuk híján volt az emberségnek és az igazságosságnak.
Szerintem azzal, hogy a Csinek rabszolgasorba taszították az embereket,
egyértelműen előidézték a mauzóleum lerombolását.
De ez a magas szintű művészi kreativitás nem a kegyetlenségből fakadt.
Hanem abból a kulturális sokszínűségből,
amik ma együtt jelentik Kínát.
Az első császár egységes Kínáról szőtt víziója fennmaradt.
Túlélte a Csin-dinasztia bukását.
És a mai napig él és virul.
Szerintem az agyagkatonák pusztulását
a keletkezésüket övező zord körülmények okozták.
Ugyanakkor arról tanúskodnak,
mi mindenre volt képes az ember több mint 2000 évvel ezelőtt.
A harcosok számomra ennyi idő távlatából is
az emberi szellem csodáját hirdetik.
Még ma is lélegzetelállító a látványuk.
Megvan a talapzata.
Egész életemet a régészetnek szenteltem.
És ennek már 48 vagy 49 éve.
Annak idején úgy szakadt a nyakunkba a feladat,
hogy a katonákat megismertessük a világgal.
És nem is volt kétséges számunkra, hogy óriási kitüntetésben részesültünk.
Az agyagkatonák a legdrágább barátaim.
Ha azt látom, hogy világszerte szeretik őket,
az rendkívül boldoggá tesz.
Néha nem volt könnyű feladat,
de a legnagyobb viszontagságok idején is örömet szerzett.
Ahogy a verítékkel öntözött virágok a legszebbek...
számunkra az agyaghadsereg jelenti...
a legnagyobb boldogságot.
A 8000 AGYAGKATONÁBÓL EDDIG CSAK 1200-AT ÁLLÍTOTTAK ÖSSZE.
A REJTÉLYES HARCOS KILÉTÉNEK BIZONYÍTÁSA MÉG FOLYAMATBAN VAN.
A feliratot fordította: Tóth Márton